সুরমা জাহিদ: আসলে যে অনুভূতিটা, আমি অবশ্যই বাংলা একাডেমিকে কৃতজ্ঞতা জানাই। আর আমার যে অনুভূতিটা না, তা অনুভব করতে পারছি, কিন্তু বলতে পারছি না। এতোটাই আনন্দিত আমি,যা প্রকাশ করার মতো নয়। আমি কৃতজ্ঞতা প্রকাশ করছি তাদের প্রতি, যাদের নিয়ে আমি এ কাজটা করেছি। যারা বীরমাতা তাঁদের আমি স্মরণ করছি আজকে আমার এই প্রাপ্তির দিনে। তাঁরা যদি আমার সাথে খোলামেলাভাবে কথা না বলতেন, এমনিতেও যদি কথা না বলতেন, তাহলে হয়তো কাজটা করাই সম্ভব হতো না।